ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 25.07.1997 
COM(97)405 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
που επιτρέπει στο Ηνωμένο Βασίλειο να παρατείνει 
την εφαρμογή ενός μέτρου κατά παρέκκλιση του άρθρου 28ε, παράγραφος 1 
της έκτης οδηγίας (77/388/ΕΟΚ) του Συμβουλίου 
της 17ης Μαΐου 1977 περί εναρμονίσεως των νομοθεσκόν των 
κρατών μελών, των σχετικών 
με τους φόρους κύκλου εργασιών 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με επιστολή που παρελήφθη από τη Γενική Γραμματεία της Επιτροπής στις 21 
Φεβρουαρίου 1997, η κυβέρνηση του Ηνωμένου Βασιλείου ζήτησε την άδεια, βάσει 
του άρθρου 27 της έκτης οδηγίας 77/388/ΕΟΚ του Συμβουλίου, της 17ης Μαΐου 
1997, περί εναρμονίσεως των νομοθεσιών των κρατών μελών, των σχετικών με 
τους φόρους κύκλου εργασιών - κοινό σύστημα φόρου προστιθέμενης αξίας: 
ομοιόμορφη φορολογική βάση1 να παρατείνει την εφαρμογή της παρέκκλισης που 
της εκχωρήθηκε με την απόφαση του Συμβουλίου αριθ. 92/546/ΕΟΚ2 της 23ης 
Νοεμβρίου 1992. 
Βάσει της απόφασης αυτής, το Ηνωμένο Βασίλειο εξουσιοδοτείται να εισάγει ένα 
ειδικό μέτρο που θα επιτρέπει στην αρμόδια διοικητική αρχή να καθορίσει ότι στις 
ενδοκοινοτικές αποκτήσεις αγαθών ως φορολογητέα βάση θα λαμβάνεται υπόψη η 
κανονική αξία όταν το πρόσωπο το οποίο αποκτά τα αγαθά δεν είναι υποκείμενος 
στο φόρο πλήρως φορολογούμενος και όταν υπάρχουν ορισμένοι οικογενειακοί, 
νομικοί ή οικονομικοί δεσμοί, που καθορίζονται από την εθνική νομοθεσία, μεταξύ 
του προσώπου που αποκτά τα αγαθά και του προμηθευτή. 
Σύμφωνα με το προαναφερθέν άρθρο 27, τα λοιπά κράτη μέλη ενημερώθηκαν για 
το αίτημα του Ηνωμένου Βασιλείου με επιστολή της 6ης Μαΐου 1997. 
Σύμφωνα με τους συνήθεις κανόνες του κοινού συστήματος φόρου προστιθέμενης 
αξίας, και ειδικότερα του άρθρου 28ε, παράγραφος 1 η φορολογητέα βάση, για τις 
αποκτήσεις ενδοκοινοτικών αγαθών, θα αποτελείται από τα ίδια στοιχεία με αυτά 
που καθορίζουν, σύμφωνα με το άρθρο 11, κεφάλαιο Α, τη φορολογητέα βάση 
παράδοσης των ίδιων αγαθών στο εσωτερικό της χώρας. 
Το άρθρο 11, τίτλος Α, καθορίζει την αρχή ότι η φορολογητέα βάση, για 
παραδόσεις αγαθών και παροχή υπηρεσιών, αποτελείται από ο,τιδήποτε αποτελεί 
την αντιπαροχή, την οποία έλαβε ή πρόκειται να λάβει για τις πράξεις αυτές ο 
προμηθευτής ή ο παρέχων τις υπηρεσίες από τον αγοραστή, τον λήπτη ή τρίτο 
πρόσωπο. 
Ωστόσο, με απόφαση του Συμβουλίου της 11ης Απριλίου 19873 βάσει του άρθρου 
27, παράγραφος 4 της έκτης οδηγίας, χορηγήθηκε παρέκκλιση στο Ηνωμένο 
Βασίλειο από το άρθρο 11. 
Με την απόφαση αυτή, το Ηνωμένο Βασίλειο εξουσιοδοτείται να καθορίσει ότι η 
φορολογητέα βάση για τις παραδόσεις αγαθών, τις παροχές υπηρεσιών ή τις 
εισαγωγές αγαθών είναι η κανονική αξία όταν το πρόσωπο το οποίο αποκτά αυτά 
τα αγαθά ή τις υπηρεσίες δεν είναι υποκείμενος στο φόρο πλήρως φορολογούμενος 
και όταν υπάρχουν ορισμένοι οικογενειακοί, νομικοί ή οικονομικοί δεσμοί, που 
καθορίζονται από την εθνική νομοθεσία, μεταξύ του προσώπου που αποκτά τα 
αγαθά ή τις υπηρεσίες και του προμηθευτή, ή μεταξύ του προσώπου που εισάγει τα 
αγαθά και του προσώπου στο οποίο θα πρέπει να καταβληθεί η πληρωμή. 
1 ΕΕ L 145 της 13.6.1977, σ.1. Οδηγία που τροποποιήθηκε τελευταία από την οδηγία 96/95/ΕΚ 
(ΕΕ L 338 της 28.12.1996, σ. 89). 
1 EEL 351 της 2.12.1992, σ. 34. 
3 EEL 132 της21.5.1987, s. 22. 
Το μεταβατικό καθεστώς φορολόγησης των ανταλλαγών εισήγαγε την 1η 
Ιανουαρίου 1993 την έννοια των ενδοκοινοτικών αποκτήσεων ως φορολογητέων 
πράξεων στο πλαίσιο του κοινού συστήματος ΦΠΑ. Έτσι, το Ηνωμένο Βασίλειο 
εξουσιοδοτήθηκε, με την απόφαση 92/546/ΕΟΚ, να συμπληρώσει τον μηχανισμό 
ειδικού μέτρου προβλέποντας παρέκκλιση από το άρθρο 28ε, παράγραφος 1, της 
έκτης οδηγίας, σχετικά με τη φορολογητέα βάση των ενδοκοινοτικών αποκτήσεων 
αγαθών. 
Το εν λόγω ειδικό μέτρο αποτελεί διάταξη κατά της φοροδιαφυγής και στοχεύει να 
παρεμποδίσει τους υποκείμενους στη φορολογία να μειώσουν τεχνητά τις τιμές για 
πρόσωπα με τα οποία έχουν ορισμένους δεσμούς. Για παράδειγμα, η φοροδιαφυγή 
την οποία αντιμετωπίζει το μέτρο είναι μια κατάσταση κατά την οποία μια 
επιχείρηση που δεν είναι υποκείμενη στο φόρο πλήρως φορολογούμενη θα ίδρυε ή 
θα χρησιμοποιούσε μια συνδεδεμένη επιχείρηση, πλήρως φορολογούμενη, η οποία 
θα αγόραζε μεγάλες ποσότητες αγαθών, θα ανακτούσε τον φόρο στο προηγούμενο 
στάδιο και στη συνέχεια θα τιμολογούσε σε ελάχιστη τιμή τα αγαθά ή ένα μέρος 
αυτών των αγαθών στην επιχείρηση που δεν είναι πλήρως.φορολογούμενη. 
Η απόφαση 92/546/ΕΟΚ έχει προσωρινή διάρκεια. Πράγματι, προκειμένου για 
ειδικό μέτρο που αφορά μόνο τις ενδοκοινοτικές αποκτήσεις - χαρακτηριστικές 
φορολογητέες πράξεις του μεταβατικού καθεστώτος - η ημερομηνία λήξης (31 
Δεκεμβρίου 1996) συμπίπτει με.αυτήν που προβλεπόταν για την καθιέρωση του 
οριστικού καθεστώτος ΦΠΑ και, συνεπώς, για την κατάργηση του μεταβατικού 
καθεστώτος. 
Δεδομένου ότι εξακολουθούν να ισχύουν οι διατάξεις του μεταβατικού 
καθεστώτος, η Επιτροπή εκτιμά ότι πρέπει να δοθεί άδεια στο Ηνωμένο Βασίλειο 
να παρατείνει, ως τις 31 Δεκεμβρίου 1999, την εφαρμογή ενός μέτρου μέτρου κατά 
παρέκκλιση του άρθρου 28ε, παράγραφος 1 της έκτης οδηγίας. 
Πράγματι, η Επιτροπή ενέκρινε στις 10 Ιουλίου 1996 ένα πρόγραμμα εργασίας για 
την καθιέρωση ενός κοινού συστήματος ΦΠΑ4 που προβλέπει τη σταδιακή 
μετάβαση προς το νέο σύστημα. 
Λαμβανομένου υπόψη ότι η παρουσίαση της τελευταίας δέσμης προτάσεων 
προβλεπόταν για τα μέσα του 1999, φαίνεται σκόπιμο να περιοριστεί η διάρκεια 
ισχύος ως τις 31 Δεκεμβρίου 1999, επιτρέποντας έτσι να εκτιμηθεί εκείνη τη στιγμή 
κατά πόσο το μέτρο παρέκκλισης συμφωνεί με την προσέγγιση που θα έχει 
αναπτυχθεί στο πλαίσιο του νέου κοινού συστήματος ΦΠΑ. 
COM(96) 328 τελικό της 22.07.96. 
1 Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
που επιτρέπει στο Ηνωμένο Βασίλειο να παρατείνει 
την εφαρμογή ενός μέτρου κατά παρέκκλιση του άρθρου 28ε, παράγραφος 1 
της έκτης οδηγίας (77/388/ΕΟΚ) του Συμβουλίου 
της 17ης Μαΐου 1977 περί εναρμονίσεως των νομοθεσιών των 
κρατών μελών, των σχετικών 
με τους φόρους κύκλου εργασιών 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την έκτη οδηγία (77/3&8/ΕΟΚ) του Συμβουλίου της 17ης Μαΐου 1977 περί 
εναρμονίσεως των νομοθεσιών των κρατών μελών των σχετικών με τους 
φόρους κύκλου εργασιών1 - κοινό σύστημα φόρου προστιθέμενης αξίας: 
ομοιόμορφη φορολογική βάση και ιδίως το άρθρο 27, 
την προηγούμενη απόφαση του Συμβουλίου αριθ. 92/546/ΕΟΚ2 της 23ης 
Νοεμβρίου 1992, 
την πρόταση της Επιτροπής, 
Εκτιμώντας: 
ότι σύμφωνα με το άρθρο 27, παράγραφος 1 της έκτης οδηγίας ΦΠΑ, το 
Συμβούλιο, αποφασίζοντας ομόφωνα επί προτάσεως της Επιτροπής, μπορεί 
να επιτρέψει, σε κάθε κράτος μέλος, να λάβει ειδικά μέτρα παρέκκλισης από 
την εν λόγω οδηγία, με σκοπό να απλοποιηθεί η είσπραξη του φόρου ή να 
αποφευχθούν ορισμένα είδη φοροδιαφυγής ή φοροαποφυγής 
ότι το Ηνωμένο Βασίλειο, με επιστολή που παρελήφθη επισήμως από τη 
Γενική Γραμματεία της Επιτροπής στις 21 Φεβρουαρίου 1997, ζήτησε την άδεια 
να παρατείνει την εφαρμογή του μέτρου παρέκκλισης το οποίο του είχε 
χορηγηθεί προηγουμένως, ως τις 31 Δεκεμβρίου 1996, με την απόφαση αριθ. 
92/546/ΕΟΚ του Συμβουλίου 
ΕΕ L 145 της 13.06.1977, σ. 1. Οδηγία που τροποποιήθηκε τελευταία από την οδηγία 96/95/ΕΚ 
(ΕΕ L 338 της 28.12.1996, σ. 89) 
ΕΕ L 351 της 2.12.1992, σ. 34. 
ότι τα άλλα κράτη μέλη ενημερώθηκαν για το αίτημα του Ηνωμένου Βασιλείου 
στις 6 Μαΐου 1997' 
ότι βάσει της απόφασης 92/546/ΕΟΚ, το Ηνωμένο Βασίλειο εξουσιοδοτείται 
να εισάγει ένα ειδικό μέτρο που θα επιτρέπει στην αρμόδια διοικητική αρχή να 
καθορίσει ότι στις ενδοκοινοτικές αποκτήσεις αγαθών ως φορολογητέα βάση 
θα λαμβάνεται υπόψη η κανονική αξία όταν το πρόσωπο το οποίο αποκτά τα 
αγαθά δεν είναι υποκείμενος στο φόρο πλήρως φορολογούμενος και όταν 
υπάρχουν ορισμένοι οικογενειακοί, νομικοί ή οικονομικοί δεσμοί, που 
καθορίζονται από την εθνική νομοθεσία, μεταξύ του προσώπου που αποκτά 
τα αγαθά και του προμηθευτή" 
ότι η απόφαση 92/546/ΕΟΚ επέτρεψε στο Ηνωμένο Βασίλειο να συμπληρώσει 
τον μηχανισμό ειδικού μέτρου, που εγκρίθηκε με απόφαση του Συμβουλίου3 
της 11ης Απριλίου 1987, με την οποία δίνεται άδεια στο Ηνωμένο Βασίλειο να 
καθορίσει ότι η φορολογητέα βάση για τις παραδόσεις αγαθών, τις παροχές 
υπηρεσιών ή τις εισαγωγές αγαθών είναι η κανονική αξία, όταν ο δικαιούχος 
αυτών των πράξεων, δεν είναι πλήρως φορολογούμενος και όταν υπάρχουν 
οικογενειακοί, νομικοί ή οικονομικοί δεσμοί, που καθορίζονται από την 
εθνική νομοθεσία, μεταξύ του προσώπου που πραγματοποιεί τις παραδόσεις 
αγαθών ή παρέχει τις υπηρεσίες και του προσώπου που τις παραλαμβάνει, ή 
μεταξύ του προσώπου που εισάγει τα αγαθά και του προσώπου στο οποίο θα 
πρέπει να καταβληθεί η πληρωμή* 
ότι το εν λόγω μέτρο έχει ως στόχο να παρεμποδίσει πρόσωπα που έχουν 
ορισμένους οικογενειακούς, νομικούς ή οικονομικούς δεσμούς, που 
καθορίζονται από την εθνική νομοθεσία, να μειώσουν τεχνητά τις τιμές των 
φορολογητέων πράξεων 
ότι σύμφωνα με τη νομολογία του Δικαστηρίου των Ευρωπαϊκών 
Κοινοτήτων4, εθνικά μέτρα παρέκκλισης τα οποία έχουν ως στόχο την 
αποφυγή απάτης ή φοροδιαφυγής ερμηνεύονται στενώς και δεν μπορούν να 
αποτελέσουν απόκλιση από τη βάση επιβολής του ΦΠΑ παρά μόνο στο 
απολύτως απαραίτητο μέτρο για την επίτευξη αυτού του στόχου 
ότι, ωστόσο, το συγκεκριμένο μέτρο είναι εφαρμοστέο μόνο όταν η διοίκηση 
έχει στη διάθεση της πραγματικά γεγονότα που επιτρέπουν το συμπέρασμα ότι 
ο καθορισμός της βάσης επιβολής του φόρου σύμφωνα με το άρθρο 28ε 
επηρεάζεται από δεσμούς οικογενειακούς, νομικούς ή οικονομικούς μεταξύ 
του προμηθευτού και του αποκτώντος τα αγαθά, αποκλειόμενης της 
προσφυγής σε απλές υπόνοιες, και αφού έχει δοθεί στα ενδιαφερόμενα μέρη η 
δυνατότητα να παράσχουν αποδείξεις περί του αντιθέτου σε περίπτωση 
αμφισβήτησης του ύψους της κανονικής αξίας την οποία έχει προσδιορίσει η 
διοικητική αρχή 
ότι το μέτρο εφαρμόζεται μόνο στις φορολογητέες πράξεις στις οποίες ο 
δικαιούχος είναι πρόσωπο πλήρως ή εν μέρει απαλλασσόμενο 
EEL 132 της 21.5.1987, σ. 22. 
4 Βλ. αποφάσεις της 10 Απριλίου 1984, Επιτροπή / Βέλγιο (324/82, Συλλογή 1984, σ. 1861, σημείο 29) 
και της 29 Μαΐου 1997, Werner Skripalle, 63/96, αδημοσίευτη). 
ότι, λαμβανομένου υπόψη του περιορισμένου πεδίου εφαρμογής της 
παρέκκλισης, το συγκεκριμένο αυτό μέτρο είναι ανάλογο του επιδιωκόμενου 
στόχου 
ότι η Επιτροπή ενέκρινε στις 10 Ιουλίου 1996 πρόγραμμα εργασίας5 που 
συνοδεύεται από χρονοδιάγραμμα προτάσεων για την προοδευτική και 
σταδιακή μετάβαση σε ένα κοινό σύστημα ΦΠΑ για την Ενιαία Αγορά 
ότι λαμβανομένου υπόψη ότι η τελευταία δέσμη προτάσεων προβλεπόταν για 
τα μέσα του 1999, η άδεια χορηγείται ως τις 31 Δεκεμβρίου 1999, επιτρέποντας 
έτσι να εκτιμηθεί εκείνη τη στιγμή αν το μέτρο παρέκκλισης συμφωνεί με τη 
γενική προσέγγιση του νέου κοινού συστήματος ΦΠΑ 
ότι η παρέκκλιση αυτή δεν θα έχει επιπτώσεις στους ίδιους πόρους των 
Ευρωπαϊκών Κοινοτήτων που προέρχονται από τον ΦΠΑ 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Κατά παρέκκλιση του άρθρου 28ε, παράγραφος 1 της οδηγίας 77/388/ΕΟΚ, 
εξουσιοδοτείται το Ηνωμένο Βασίλειο μέχρι τις 31 Δεκεμβρίου 1999, να 
εισάγει ένα ειδικό μέτρο που να επιτρέπει στην αρμόδια διοικητική αρχή να 
καθορίσει ότι στις ενδοκοινοτικές αποκτήσεις αγαθών ως φορολογητέα βάση 
θα λαμβάνεται υπόψη η κανονική αξία, όταν πληρούνται οι ακόλουθοι όροι: 
- το πρόσωπο το οποίο αποκτά τα αγαθά δεν είναι υποκείμενος στον φόρο 
πλήρως φορολογούμενος και όταν υπάρχουν ορισμένοι οικογενειακοί, 
νομικοί ή οικονομικοί δεσμοί, που καθορίζονται από την εθνική νομοθεσία, 
μεταξύ του προσώπου που αποκτά τα αγαθά και του προμηθευτή. 
- ένα σύνολο πραγματικών γεγονότων επιτρέπει το συμπέρασμα ότι αυτοί οι 
οικογενειακοί, νομικοί ή οικονομικοί δεσμοί έχουν επηρεάσει τον 
καθορισμό της βάσης επιβολής του φόρου που ορίζεται στο άρθρο 28ε. 
Άρθρο 2 
Η παρούσα απόφαση απευθύνεται στο Ηνωμένο Βασίλειο. 
Βρυξέλλες, 
Για το Συμβούλιο 
Ο Πρόεδρος 
COM(96) 328 τελικό της 22.07.96. 


ISSN 0254-1483 
COM(97) 405 τελικό 
ΕΓΓΡΑΦΑ 
GR 09 06 
Αριθ. καταλόγου : CB-CO-97-405-GR-C 
ISBN 92-78-23534-2 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο